CELEX: 62006CA0368
Language: sk
Date: 2007-12-18 00:00:00
Title: Vec C-368/06: Rozsudok Súdneho dvora (prvá komora) z  18. decembra 2007 (návrh na začatie prejudiciálneho konania, ktorý podal Tribunal administratif de Lyon – Francúzsko) – Cedilac SA/Ministère de l'Économie, des Finances et de l'Industrie (Šiesta smernica o DPH — Právo na odpočet — Zásady okamžitého odpočtu a daňovej neutrality — Presun nadmerného odpočtu DPH do nasledujúceho obdobia alebo vrátenie — Pravidlo jednomesačného posunu — Prechodné ustanovenia — Zachovanie oslobodenia od dane)

23.2.2008   
            
            
               SK
            
            
               Úradný vestník Európskej únie
            
            
               C 51/20
            
         Rozsudok Súdneho dvora (prvá komora) z 18. decembra 2007 (návrh na začatie prejudiciálneho konania, ktorý podal Tribunal administratif de Lyon – Francúzsko) – Cedilac SA/Ministère de l'Économie, des Finances et de l'Industrie
   (Vec C-368/06) (1)
   
   (Šiesta smernica o DPH - Právo na odpočet - Zásady okamžitého odpočtu a daňovej neutrality - Presun nadmerného odpočtu DPH do nasledujúceho obdobia alebo vrátenie - Pravidlo jednomesačného posunu - Prechodné ustanovenia - Zachovanie oslobodenia od dane)
   (2008/C 51/32)
   Jazyk konania: francúzština
   Vnútroštátny súd, ktorý podal návrh na začatie prejudiciálneho konania
   Tribunal administratif de Lyon
   Účastníci konania pred vnútroštátnym súdom
   
      Žalobkyňa: Cedilac SA
   
      Žalovaný: Ministère de l'Économie, des Finances et de l'Industrie
   Predmet veci
   Návrh na začatie prejudiciálneho konania – Tribunal administratif de Lyon – Výklad článkov 17 a 18 ods. 4 šiestej smernice 77/388/EHS Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd. 09/001, s. 23) – Spôsoby uplatnenia odpočtu DPH zaťažujúcej zdaniteľné plnenie v prípade, keď povolená výška odpočtu presahuje sumu splatnej dane za príslušné zdaňovanie obdobie – Prenos nadmerného odpočtu na nasledujúce obdobie alebo vrátenie dane
   Výrok rozsudku
   Články 17 a 18 ods. 4 šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia sa musia vykladať v tom zmysle, že neodporujú takým vnútroštátnym opatreniam, ako sú prechodné opatrenia stanovené zákonom č. 93-859 z 22. júna 1993 o zmene rozpočtu na rok 1993 sprevádzajúce zrušenie odchylného vnútroštátneho ustanovenia, ktoré článok 28 ods. 3 písm. d) tejto smernice povoľuje, pokiaľ vnútroštátny súd overí, že tieto opatrenia v rámci svojho uplatnenia v konkrétnej veci obmedzujú účinky uvedeného odchylného vnútroštátneho ustanovenia.
   
      (1)  Ú. v. EÚ C 281, 18.11.2006.